CELEX: 32011D0462
Language: lv
Date: 2011-07-25 00:00:00
Title: 2011/462/ES: Komisijas Īstenošanas lēmums ( 2011. gada 25. jūlijs ), ar ko noraida divus pieteikumus nosaukumu ierakstīšanai Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā, kā paredzēts Padomes Regulā (EK) Nr. 510/2006 ( Eilenburger Sachsenquelle (ACVN)), ( Eilenburger Sanusquelle (ACVN)) (izziņots ar dokumenta numuru C(2011) 5251)

26.7.2011   
            
            
               LV
            
            
               Eiropas Savienības Oficiālais Vēstnesis
            
            
               L 194/34
            
         KOMISIJAS ĪSTENOŠANAS LĒMUMS
   (2011. gada 25. jūlijs),
   ar ko noraida divus pieteikumus nosaukumu ierakstīšanai Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā, kā paredzēts Padomes Regulā (EK) Nr. 510/2006 (Eilenburger Sachsenquelle (ACVN)), (Eilenburger Sanusquelle (ACVN))
   (izziņots ar dokumenta numuru C(2011) 5251)
   (Autentisks ir tikai teksts vācu valodā)
   (2011/462/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2006. gada 20. marta Regulu (EK) Nr. 510/2006 par lauksaimniecības produktu un pārtikas produktu ģeogrāfiskās izcelsmes norāžu un cilmes vietu nosaukumu aizsardzību (1) un jo īpaši tās 6. panta 2. punkta otro daļu,
   tā kā:
   
               (1)
            
            
               Vācija 1999. gada 5. novembrī saskaņā ar Padomes Regulas (EEK) Nr. 2081/92 (2) 5. pantu paziņoja Komisijai divus pieteikumus attiecībā uz to divu minerālūdeņu nosaukumu reģistrēšanu, kuri iekļauti pielikuma sarakstā. Taču šie nosaukumi nav iekļauti to dabīgo minerālūdeņu sarakstā, kurus dalībvalstis atzinušas (3) saskaņā ar 1. pantu Eiropas Parlamenta un Padomes 2009. gada 18. jūnija Direktīvā 2009/54/EK par dabīgo minerālūdeņu ieguvi un tirdzniecību (4). Tāpēc minerālūdeņus, uz kuriem attiecas šie nosaukumi, nevar uzskatīt par iekšējā tirgū atzītiem tirgojamiem minerālūdeņiem, kā rezultātā šie nosaukumi nav reģistrējami.
            
         
               (2)
            
            
               Ņemot vērā iepriekš minēto, šā lēmuma pielikumā uzskaitīto nosaukumu reģistrācijas pieteikumi ir jānoraida.
            
         
               (3)
            
            
               Šajā lēmumā paredzētie pasākumi ir saskaņā ar Aizsargāto ģeogrāfiskās izcelsmes norāžu un cilmes vietas nosaukumu pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Šā lēmuma pielikumā uzskaitīto nosaukumu reģistrācijas pieteikumus noraida.
   2. pants
   Šis lēmums ir adresēts Vācijas Federatīvajai Republikai.
   
      Briselē, 2011. gada 25. jūlijā
      
         
            Komisijas vārdā –
         
            Komisijas loceklis
         
         Dacian CIOLOŞ
      
   
   
      (1)  OV L 93, 31.3.2006., 12. lpp.
   
      (2)  OV L 208, 24.7.1992., 1. lpp.
   
      (3)  OV C 54, 7.3.2009., 7. lpp.
   
      (4)  OV L 164, 26.6.2009., 45. lpp.
   
      PIELIKUMS
      
         Dabīgie minerālūdeņi un avotu ūdeņi
      
      VĀCIJA
      Eilenburger Sachsenquelle
      Eilenburger Sanusquelle